Poštovani,

Povodom pitanja upućenih Naručiocu od strane potencijalnih ponuđača do dana 19.12.2011. godine, a u vezi sa javnom nabavkom: Nabavka potrošnog materijala za potrebe naučnoistraživačkih organizacija Tender broj 1**,** broj nabavke: **IOP/4-2011/C/TENDER BROJ 1,** dostavljamo sledeće odgovore:

**Pitanje 13:**



**Odgovor 13:**

Kako se predmetna javna nabavka **sprovodi u međunarodnom otvorenom postupku** u skladu sa politikom Evropske investicione banke opisanom u Vodiču za nabavke <http://www.eib.org/projects/publications/guide-to-procurement>, usled čega se na sprovođenje postupka nabavke ne primenjuju odredbe Zakona o javnim nabavkama Republike Srbije („Sl. glasnik RS”, broj 116/08), to datum na dokazima ili podnesenim dokumentima kojima ponuđač dokazuje ispunjenost svih uslova koji se odnose na pravnu sposobnost, zaključno sa i uključujući i Potvrdu - Poreske uprave Ministarstva finansija Republike Srbije i Potvrdu jedinice lokalne samouprave – Uprave javnih prihoda o izmirenim porezima i doprinosima, ne sme biti stariji od 60 dana pre datuma objavljivanja javnog poziva, sve saglasno odredbama Odeljka III - Kriterijumi za vrednovanje i kvalifikovanje Tačka 2. Tenderske dokumentacije.

**Pitanje 14:**

Molim Vas da nas obavestite  u vezi broja zaposlenih u firmi zbog ispunjavanja uslova ucestvovanja na tenderu.Da li je dovoljno da imamo 3 stalno zaposlena i 2 zaposlena pod ugovorom o delu ili moramo imati svih 5 stalno zaposlenih radnika?

**Odgovor 14:**

U pogledu dokazivanja ispunjenosti uslova poslovne sposobnosti ponuđača koji se odnosi na minimalan broj stalnozaposlenih radnika na dan podnošenja ponude, ponuđač ili zajedničko ulaganje moraju imati svih 5 (pet) stalnozaposlenih radnika na dan podnošenja ponude.

**Pitanje 15:**



**Odgovor 15:**

U cilju otklanjanja nepravilnosti uočenih u Tenderskoj dokumentaciji, Naručilac će blagovremeno izvršiti neophodne korekcije parametra u okviru lotova u kojima su nepravilnosti uočene (npr. Kataloškog broja, Opisa dobra, naziva pripadajućeg Proizvođača/Kataloga), a kroz odgovarajuću izmenu Tenderske dokumentacije.

**Pitanje 16:**

U lotovima 183, 184,  185 i 186 ima raznih proizvodjaca, gde je od nekih potrebno ponuditi samo jednu ili dve stavke. Da li i za takve stavke treba traziti  autorizaciju  proizvodzaca za taj lot?

**Odgovor 16:**

Za stavke iz lotova od broja 181 i dalje, nije potrebno dostavljati Ovlašćenje proizvođača (vlasnika trgovačke marke).

**Pitanje 17:**

U lotu 121 – pod rednim brojevima 11,14 i 17 kataloški brojevi i opis dobara su dobro napisani ali je proizvođač pogrešan. Umesto Perkin Elmer treba da stoji Spectro Ametek. Kako da podnesemo ponudu?

**Odgovor 17:**

Važi odgovor na pitanje pod brojem 15.

**Pitanje 18:**

U lotu 185 – pod rednim brojem 47 kataloški broj S08/HAO24746 proizvođač je poznat i zove se SETARAM – potrebno je izvršiti ispravku.

**Odgovor 18:**

Važi odgovor na pitanje pod brojem 15.

**Pitanje 19:**

Ukoliko se podnose ponude za više lotova, a kako se svaka ponuda podnosi u posebnoj koverti za svaki lot i koverte se ne smeju pakovati u spoljnu kovertu – gde se prilaže dokumentacija kojom se dokazuje pravna i poslovna sposobnost?

**Odgovor 19:**

Dokumentacija kojom ponuđač dokazuje da ispunjava uslove tražene Tenderskom dokumentacijom, prilaže se zasebno za svaki lot, odnosno u odvojenoj koverti za svaki lot za koji se ponuda podnosi.

**Pitanje 20:**

Da li se statut o osnivanju ili registracija preduzeća, kao i izvod iz APR-a i poreska uverenja podnose u fotokopiji ili je potrebna overena fotokopija?

**Odgovor 20:**

Dokaze odnosno dokumentaciju traženu Tenderskom dokumentacijom kojom ponuđač dokazuje ispunjenost uslova za učešće u postupku predmetne javne nabavke, dovoljno je dostaviti u fotokopiji.

**Pitanje 21:**

Po pitanju WTW opreme, želim da Vas obavestim da je u proizvodnom programu proizvodjaca vezano za liniju InoLab doslo do promene.

Takodje u lotu 179, pojavljuje se oprema koja nije WTW proizvodjaca , da li je ovo sa namerom ubaceno u  lot179 ?

**Odgovor 21:**

Važi odgovor na pitanje pod brojem 15.

**Pitanje 22:**

Ukoliko se pod jednim Lot brojem nalazi spisak aparata i delova, navedenih po rednim brjevima, kataloškim brojem i mestom isporuke, da li to znači da treba pripremiti zasebne ponude sa tehničkim karakteristikama za svaki redni broj iz istog lota bez obzira da li se jedna vrsta istog aparata ponavlja pod više rednih brojeva, ali za različita mesta isporuke, ili je dovoljno za svaki kataloški broj dostaviti po jednu ponudu sa tehničkim karakteristikama, bez navođenja na koja mesta ide isporuka i koliko aparata ?

**Odgovor 22:**

Potrebno je da ponuda bude u skladu sa Tenderskom dokumentacijom, odnosno da ponuđač dostavi popunjen obrazac strukture cene sa tehničkim specifikacijama i rasporedom isporučivanja (dat na sajtu Naručioca kao zasebna excel tabela), kao i obrazac ponude u kome će biti naznačen zbir svih stavki (redova) iz excel tabele.

**Pitanje 23:**

Da li je u slučaju da ponuđač konkuriše za bilo koji lot označen kao „standard” a sadrži laboratorijske reagense i antitela za čiji je uvoz i stavljanje u promet inače potrebno samo mišljenje ALIMS, neophodno da poseduje i rešenje o upisu u registar Ministarstva ekonomije i regionalnog razvoja za obavljanje trgovine kontrolisanom robom i/ili dozvola Ministarstva zdravlja za obavljanje prometa prekursorima, drogama i psihotropskim supstancama?

**Odgovor 23:**

U pogledu dokazivanja ispunjenosti uslova koji se odnosi nazahtev da ponuđač, u slučaju lotova koji sadrže stavke koje se odnose na hemikalije**,** poseduje i dostavi kopije Rešenja o upisu u registar Ministarstva ekonomije i regionalnog razvoja za obavljanje trgovine kontrolisanom robom iDozvole Ministarstva zdravlja za obavljanje prometa za prekursore, droge i psihotropske supstance, potrebno je da ponuđač dostavi ona dokumenta (rešenje, dozvola i sl.) čije posedovanje predstavlja zakonsku obavezu po propisima Republike Srbije za obavljanje trgovine kontrolisanom robom, odnosno za promet za prekursore, droge i psihotropske supstance.

**Pitanje 24:**

Da li je u slučaju da ponuđač konkuriše za bilo koji lot koji nije označen kao „standard” a samo za stavke koje su laboratorijski reagensi i antitela za čiji je uvoz i stavljanje u promet inače potrebno samo mišljenje ALIMS, neophodno da poseduje i rešenje o upisu u registar Ministarstva ekonomije i regionalnog razvoja za obavljanje trgovine kontrolisanom robom i/ili dozvola Ministarstva zdravlja za obavljanje prometa prekursorima, drogama i psihotropskim supstancama?

**Odgovor 24:**

Važi odgovor na pitanje pod brojem 23.

**Pitanje 25:**

U slučaju da Proizvođač/vlasnik Brenda ima predstavništvo za Srbiju koje neće učestvovati na tenderu, ko daje pismo o autorizaciji ponuđača, matična kuća ili predstavništvo za Srbiju?

**Odgovor 25:**

Ovlašćenje proizvođača (vlasnika trgovačke marke) može izdati bilo matična kuća proizvođača bilo predstavništvo proizvođača za Republiku Srbiju.

**Pitanje 26:**

U slučaju da proizvođač više ne proizvodi traženi kataloški broj, kakva je procedura:

1. Ako nudi drugi kataloški broj kao adekvatnu zamenu?
2. Ako ne nudi adekvatnu zamenu?

**Odgovor 26:**

U navedenim slučajevima, potrebno je da se ponuđač obrati Naručiocu sa konkretnim zahtevom.

**Pitanje 27:**

U obrazcu za podatke u ponudjacu u tacki 7 trazite prepise originalnih dokumenata, da li su to: kopije originala, kopije originala overene nasim pecatom, kopije originala?

**Odgovor 27:**

Dokaze odnosno dokumentaciju traženu Tenderskom dokumentacijom kojom ponuđač dokazuje ispunjenost uslova za učešće u postupku predmetne javne nabavke, dovoljno je dostaviti u fotokopiji.

**Pitanje 28:**

Na Vašem sajtu, vezano za tender, kao krajnji rok za podnošenje ponuda stoji datum 16.01.2012 . Da li je to rok za podnošenje svih ponuda, ili rok za podnošenje ponuda važi od lota do lota?

**Odgovor 28:**

Raspored podnošenja i otvaranja ponuda po lotovima dat je u Tenderskoj dokumentaciji, Odeljak II – Obrazac za podatke o ponudi (OPP), Tačka D. Podnošenje i otvaranje ponuda, UP 24.1 i UP 27.1.

**Pitanje 29:**

Uvidom u specifikaciju Lota 135 – Roche-standard, a u skladu sa informacijama dobijenim od proizvođača Roche Diagnostics, Nemačka, utvrdili smo da su kataloški brojevi proizvoda navedeni u tenderskoj dokumentaciji, pogrešni. Molimo vas da izvršite neophodnu korekciju.

U skladu sa navedenim, molimo dostavu dodatnog pojašnjenja i korekcija, kako biste nam omogućili sastavljanje ispravne ponude.

**Odgovor 29:**

Važi odgovor na pitanje pod brojem 15.

**Pitanje 30:**

Kojim dokumentima se dokazuje ispunjenost uslova po tački 4.4?

**Odgovor 30:**

Iz pitanja formulisanog u ovom obliku, Naručilac nije u mogućnosti da na nesumnjiv način utvrdi koji se uslovi imaju u vidu.

**Pitanje 31:**

S obzirom da se u tenderskoj dokumentaciji nalaze i lotovi i stavke čija se vrednost kreće od nekoliko stotina do nekoliko hiljada evra, za koje su nam proizvođači ili ovlašćeni zastupnici dostavili ponudu, ali nisu zainteresovani za popunjavanje izjava u vidu ovlašćenja proizvođača, da li biste mogli izmeniti uslove tendera pa ne zahtevati ovlašćenje u ponudama čija vrednost ne prelazi na primer 5.000 evra, s obzirom da je sigurnost isporuke obezbeđena garancijom, a naručilac ne može biti oštećen jer je tenderom predviđeno da će plaćanje biti izvršeno po izvršenoj isporuci?

**Odgovor 31:**

Ovlašćenje proizvođača (vlasnika trgovačke marke) potrebno je dostaviti za sve lotove, osim za lotove od broja 181 i dalje.

**Pitanje 32:**

Uvidom u tehničku specifikaciju uočili smo nekoliko različitih grešaka u LOT br. 058 – Eppendorf -standard pa vas molimo da izvršite odgovarajuće korekcije.

**Odgovor 32:**

Važi odgovor na pitanje pod brojem 15.